Komisijos sprendimas
1996 m. gruodžio 12 d.
pateikiantis laikinus trečiųjų šalių įmonių, iš kurių valstybės narės leidžia importuoti šviežią paukštieną, sąrašus
(tekstas svarbus EEE)
(97/4/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1995 m. birželio 22 d. Tarybos sprendimą 95/408/EB dėl trečiųjų šalių įmonių, iš kurių valstybėms narėms leidžiama importuoti tam tikrus gyvūninės kilmės produktus, žuvininkystės produktus arba gyvus dvigeldžius moliuskus, laikinųjų sąrašų pereinamajam laikotarpiui sudarymo sąlygų [1], ypač į jo 2 straipsnio 1 dalį,
kadangi Komisijos sprendimas 94/85/EB [2] su paskutiniais pakeitimais, padarytais Sprendimu 96/2/EB [3], pateikia trečiųjų šalių, iš kurių valstybės narės leidžia importuoti šviežią paukštieną, sąrašus;
kadangi, jeigu į tą sąrašą yra įtraukta daug šalių, sveikatos ir veterinarinio sertifikavimo reikalavimai, taikomi šviežios paukštienos importui, yra nustatyti Komisijos sprendime 94/984/EB [4] su pakeitimais, padarytais Sprendimu 96/456/EB [5];
kadangi Komisija gavo iš šių trečiųjų šalių įmonių sąrašus, kartu su garantijomis, užtikrinančiomis, kad įmonės visiškai atitinka atitinkamus Bendrijos sveikatos reikalavimus ir kad, jeigu įmonė jų nesilaikytų, jos eksportas į Europos bendrija būtų sustabdytas;
kadangi tam, kad šiuos sąrašus patvirtinus būtų sudaryta galimybė prisiderinti prie naujos padėties, turėtų būti nustatytas laikas, per kurį šie sąrašai negaliotų ir po kurio tos trečiosios šalys, kurios nepateikė savo įmonių sąrašų kartu su atitinkamomis garantijomis, nebegalės eksportuoti į Bendriją šviežios paukštienos;
kadangi gali būti sudaryti šių šalių įmonių, gaminančių šviežią paukštieną, laikinieji sąrašai;
kadangi šiame sprendime nustatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
1. Valstybės narės leidžia importuoti šviežią paukštieną iš priede išvardytų įmonių.
2. Importuojant iš priede išvardytų įmonių toliau taikomos kitose šalyse patvirtintos Bendrijos veterinarijos nuostatos.
2 straipsnis
Šis sprendimas taikomas nuo 1997 sausio 1 d.
3 straipsnis
Šis sprendimas skirtas valstybėms narėms.
Priimta Briuselyje, 1996 m. gruodžio 12 d.